KRI Nanggala (402), uga diarani Nanggala II, minangka kapal silem kapindho ing jinis kapal silem kelas Cakra Tipe 209/1300 sing dikendhalikaké dèning Satuan Kapal Selam Komando Armada RI Kawasan Timur. Kapal iki minangka kapal ke-2 sing duwé jeneng Nanggala ing jajaran Angkatan Laut Indonesia lan kalebu ing armada pamukul TNI AL Jeneng Nanggala asale saka jeneng gamane Prabu Baladewa ing crita pawayangan.

KRI Nanggala-402 ilang kontak ing tanggal 21 April 2021 nalika latian nèmbak torpedo ing Sagara Bali. Nalika kadadèyan kuwi, kapal silem nggawa 53 awak. Nanggala banjur dinyatakaké kelelep ing dina Setu, 24 April 2021 dèning TNI AL sawisé ditemokaké bedhahan sing kaduga asalé saka kapal silem kasebut. Panyebab klelep kasebut dianggep amarga matine listrik kapal silem. Kapal kasebut wis tau kedadeyan mati listrik sadurunge, nanging bisa urip meneh.

Jeneng 
Jeneng Nanggala asalé saka jeneng gaman kagungané Prabu Baladewa, salah sawijining paraga wayang. Gaman kasebut digambaraké ing lencana KRI Nanggala. Kapal silem iki uga duwé jeneng Nanggala II kanggo mbedakaké saka KRI Nanggala S-02, kapal silem liya sing umuré luwih tuwa.

Cathetan suku 

KRI
2021